A BIZOTTSÁG HATÁROZATA
(2007. november 7.)
a 64/432/EGK, a 90/539/EGK, a 92/35/EGK, a 92/119/EGK, a 93/53/EGK, a 95/70/EK, a 2000/75/EK, a 2001/89/EK, a 2002/60/EK tanácsi irányelvnek és a 2001/618/EK és a 2004/233/EK határozatnak a nemzeti referencialaboratóriumok és az állami intézetek jegyzékei tekintetében történő módosításáról
(az értesítés a C(2007) 5311. számú dokumentummal történt)
(EGT-vonatkozású szöveg)
(2007/729/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a szarvasmarhafélék és a sertések Közösségen belüli kereskedelmét érintő állat-egészségügyi problémákról szóló, 1964. június 26-i 64/432/EGK tanácsi irányelvre (1) és különösen annak 8. cikkére, 9. cikke (2) bekezdésére, 10. cikke (2) bekezdésére és 16. cikke (1) bekezdésének második albekezdésére,
tekintettel a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre (2) és különösen annak 34. cikkére,
tekintettel az afrikai lópestis elleni küzdelemre irányuló ellenőrzési szabályok és intézkedések meghatározásáról szóló, 1992. április 29-i 92/35/EGK tanácsi irányelvre (3) és különösen annak 18. cikkére,
tekintettel az egyes állatbetegségek elleni védekezésre irányuló általános közösségi intézkedések, valamint a sertések hólyagos betegségére vonatkozó külön intézkedések bevezetéséről szóló, 1992. december 17-i 92/119/EGK tanácsi irányelvre (4) és különösen annak 24. cikke (2) bekezdésére,
tekintettel az egyes halbetegségek elleni védekezés céljából közösségi minimumintézkedések bevezetéséről szóló, 1993. június 24-i 93/53/EGK tanácsi irányelvre (5) és különösen annak 18. cikke második bekezdésére,
tekintettel a kéthéjú kagylókat érintő egyes betegségek elleni védekezés céljából közösségi minimumintézkedések bevezetéséről szóló, 1995. december 22-i 95/70/EK tanácsi irányelvre (6) és különösen annak 9. cikke második bekezdésére,
tekintettel a kéknyelv-betegség elleni védekezésre és felszámolására vonatkozó külön rendelkezések megállapításáról szóló, 2000. november 20-i 2000/75/EK tanácsi irányelvre (7) és különösen annak 19. cikke második bekezdésére,
tekintettel a klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvre (8) és különösen annak 25. cikke (2) bekezdésére,
tekintettel az afrikai sertéspestis elleni védekezésre vonatkozó külön rendelkezések megállapításáról, valamint a fertőző sertésbénulás (Teschen-betegség) és az afrikai sertéspestis tekintetében a 92/199/EGK irányelv módosításáról szóló, 2002. június 27-i 2002/60/EK tanácsi irányelvre (9) és különösen annak 26. cikke (1) bekezdésére,
tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (10) és különösen annak 3. cikkére,
mivel:
(1)
A 64/432/EGK irányelv meghatározza a tuberkulinok és reagensek hivatalos teszteléséért felelős állami intézetek és nemzeti referencialaboratóriumok jegyzékét, a szarvasmarhák brucellózisával foglalkozó nemzeti referencialaboratóriumok jegyzékét, a laboratórium standard munkaantigénjének a koppenhágai állami állat-egészségügyi szérumlaboratórium (State Veterinary Serum Laboratory) által biztosított hivatalos EGK-szabványszérummal (EI szérum) szembeni hitelesítéséért felelős hivatalos intézetek jegyzékét a szarvasmarhák enzootikus leukózisára vonatkozóan.
(2)
A 90/539/EGK irányelv előírja a tagállamok számára olyan nemzeti referencialaboratóriumok kijelölését, amelyek a diagnosztikai módszerek összehangolásáért és a módszerek engedélyezett laboratóriumok általi alkalmazásáért felelősek. A nemzeti referencialaboratóriumok felsorolását a szóban forgó irányelv tartalmazza.
(3)
A 92/35/EGK irányelv előírja a tagállamok számára olyan nemzeti referencialaboratóriumok kijelölését, amelyek a diagnosztikai szabványok és módszerek összehangolásáért és a módszerek engedélyezett laboratóriumok általi alkalmazásáért felelősek. A nemzeti laboratóriumok felsorolását a szóban forgó irányelv tartalmazza. A 92/35/EGK irányelv megnevezi az afrikai lópestis vizsgálatával foglalkozó közösségi referencialaboratóriumot.
(4)
A 92/119/EGK irányelv előírja a tagállamok számára a nemzeti laboratóriumok kijelölését a szóban forgó irányelvben említett összes betegség esetében. A sertések hólyagos betegségét vizsgáló nemzeti laboratóriumok jegyzékét a szóban forgó irányelv tartalmazza.
(5)
A 93/53/EGK irányelv előírja a tagállamok számára a nemzeti referencialaboratóriumok kijelölését a szóban forgó irányelvben említett összes betegség esetében. A halbetegségek nemzeti referencialaboratóriumainak jegyzékét a szóban forgó irányelv tartalmazza.
(6)
A 95/70/EK irányelv előírja a tagállamok számára a mintavételért és vizsgálatokért felelős nemzeti referencialaboratóriumok kijelölését. A kéthéjú kagylók betegségeit vizsgáló nemzeti referencialaboratóriumok jegyzékét a szóban forgó irányelv tartalmazza.
(7)
A 2000/75/EK irányelv előírja a tagállamok számára a laboratóriumi vizsgálatok végzéséért felelős nemzeti laboratóriumok kijelölését. A nemzeti laboratóriumok felsorolását a szóban forgó irányelv tartalmazza.
(8)
A 2001/89/EK irányelv előírja a tagállamok számára annak biztosítását, hogy kijelölésre kerüljön a diagnosztikai szabványok és módszerek koordinációjáért felelős nemzeti laboratórium. A nemzeti laboratóriumok felsorolását a szóban forgó irányelv tartalmazza.
(9)
A 2002/60/EK irányelv előírja a tagállamok számára annak biztosítását, hogy kijelölésre kerüljön a diagnosztikai szabványok és módszerek koordinációjáért felelős nemzeti laboratórium. A nemzeti laboratóriumok felsorolását a szóban forgó irányelv tartalmazza.
(10)
Az Aujeszky-féle betegségre vonatkozó, a sertések Közösségen belüli kereskedelmében alkalmazandó kiegészítő garanciákról, a betegséggel kapcsolatos információnyújtással szemben támasztott kritériumokról, valamint a 93/24/EGK és a 93/244/EKG határozat hatályon kívül helyezéséről szóló, 2001. július 23-i 2001/618/EK bizottsági határozat (11) létrehozza az egyes tagállamokban az ELISA-próba minőségének ellenőrzéséért, valamint különösen a nemzeti referenciaszérumok közösségi referenciaszérumok alapján történő előállításáért és standardizálásáért felelős intézmények jegyzékét. A jegyzéket a szóban forgó határozat tartalmazza.
(11)
Az egyes húsevő háziállatok veszettség elleni vakcinázása hatékonysági vizsgálatának laboratóriumok számára történő engedélyezéséről szóló, 2004. március 4-i 2004/233/EK bizottsági határozat (12) a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős, Nancyban (Franciaország) található AFSSA laboratórium által közzétett szakmai vizsgálatok eredménye alapján meghatározza a tagállamokban található jóváhagyott laboratóriumok jegyzékét.
(12)
Egyes tagállamok kérelmet nyújtottak be az említett irányelvekben és határozatokban felsorolt nemzeti referencialaboratóriumaikra vagy jóváhagyott laboratóriumaikra vonatkozó adatok megváltoztatása érdekében. Az afrikai lópestis vizsgálatával foglalkozó közösségi referencialaboratóriumra vonatkozó adatokat szintén meg kell változtatni.
(13)
A 64/432/EGK, a 90/539/EGK, a 92/35/EGK, a 92/119/EGK, a 93/53/EGK, a 95/70/EK, a 2000/75/EK, a 2001/89/EK, a 2002/60/EK irányelvet, valamint a 2001/618/EK és a 2004/233/EK határozatot ezért ennek megfelelően módosítani kell.
(14)
Az ebben a határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 64/432/EGK, a 90/539/EGK, a 92/35/EGK, a 92/119/EGK, a 93/53/EGK, a 95/70/EK, a 2000/75/EK, a 2001/89/EK, a 2002/60/EK irányelvet, valamint a 2001/618/EK és a 2004/233/EK határozatot e határozat mellékletének megfelelően módosítják.
2. cikk
Ennek a határozatnak a tagállamok a címzettjei.
Kelt Brüsszelben, 2007. november 7-én.